[{"text_idx": "#000000", "text": "Fel rhan o raglen Gwell Swyddi, Gwell Dyfodol, mae Coleg Gw\u0302yr Abertawe yn darparu ystod eang o gymorth cyflogadwyedd i\u2019w fyfyrwyr drwy\u2019r prosiect \u2018Dyfodol\u2019. Mae ti\u0302m Dyfodol yn gweithio gyda myfyrwyr er mwyn codi ymwybyddiaeth o lwybrau cyflogaeth a phrentisiaethau i\u2019r rhai nad ydynt am ddilyn llwybr addysg uwch. Mae\u2019r ti\u0302m yn gweithio gyda\u2019r dysgwyr trwy gydol eu cwrs i\u2019w cefnogi i symud ymlaen i\u2019r llwybr y maen nhw\u2019n dewis. Yn ogystal, mae\u2019r ti\u0302m yn cynnig mynediad i ystod o gyfleoedd i ddysgwyr sy\u2019n chwilio am swyddi rhan-amser i redeg ochr yn ochr a\u0302\u2019u hastudiaethau, er mwyn eu hannog i ennill sgiliau cyflogadwyedd a fydd yn fuddiol iawn iddynt ym myd gwaith."}, {"text_idx": "#000001", "text": "Eleni, ar draws y coleg, mae Dyfodol wedi cefnogi dros 4,000 o fyfyrwyr i ddatblygu eu gwybodaeth, eu dealltwriaeth a\u2019u gwerthfawrogiad o\u2019r farchnad lafur leol. Maent hefyd wedi bod yn archwilio cyfleoedd gyrfa ac wedi ennill sgiliau cyflogadwyedd gwerthfawr, ac mae llawer ohonynt wedi sicrhau swydd am y tro cyntaf erioed. Mae\u2019r gefnogaeth yma hefyd wedi galluogi\u2019r coleg y flwyddyn hon i gyflwyno \u2018Gwarant Coleg Gw\u0302yr Abertawe\u2019, sy\u2019n gwarantu dilyniant i ddysgwyr amser llawn i un o\u2019r pum llwybr canlynol (ar o\u0302l iddynt gwblhau eu cwrs): swydd, prentisiaeth, cymorth cyflogadwyedd parhaus, addysg uwch neu addysg bellach barhaus."}, {"text_idx": "#000002", "text": "I ychwanegu at gysylltiadau gwych y coleg gyda chyflogwyr lleol, rhanbarthol a chenedlaethol, bydd y ti\u0302m Dyfodol yn gallu cynnig mynediad i fusnesau at gronfa amrywiol o dalent er mwyn eu helpu i ddatblygu eu gweithlu ar gyfer y dyfodol. Mae cadw cysylltiadau o\u2019r fath yn galluogi\u2019r coleg i gynnal Ffeiriau Gyrfaoedd yn rheolaidd, sy\u2019n denu cwmni\u0308au o ystod eang o sectorau. Roedd ein digwyddiad diweddaraf ym mis Chwefror yn llwyddiant ysgubol, a phrofodd i fod yn brofiad amhrisiadwy i dros 2,000 o fyfyrwyr, gyda llawer ohonynt yn derbyn cynigion swydd o ganlyniad i\u2019r cysylltiadau y gwnaethon nhw ar y diwrnod. Roedd adborth y sefydliadau a fynychodd y digwyddiad yr un mor bositif:"}, {"text_idx": "#000003", "text": "\u201cRydyn ni\u2019n falch iawn o fod yn rhan o Ffair Recriwtio Gwell Swyddi, Gwell Dyfodol, ac roedd hi\u2019n wych i weld cymaint o fyfyrwyr eiddgar yn ymgysylltu ag ystod eang o gyflogwyr.\u201d Yswiriant Admiral"}, {"text_idx": "#000004", "text": "\u201cRydyn ni\u2019n hapus iawn ein bod wedi cymryd rhan yn y Ffair Recriwtio. Cawsom gyfle i roi mewnwelediad i\u2019r myfyrwyr o\u2019r cyfloedd cyflogaeth sydd ym maes y Gyfraith. Diolch.\u201d Cyfreithwyr Gomer Williams"}, {"text_idx": "#000005", "text": "Rhaglen gymorth yw Academi Dyfodol ar gyfer myfyrwyr Safon Uwch nad ydynt am symud ymlaen i Addysg Uwch. Maent yn derbyn cymorth er mwyn llunio cynllun dilyniant clir o ran eu camau nesaf. Mae\u2019r cynllun arloesol hwn, a gefnogir gan gyflogwyr y rhanbarth, yn galluogi myfyrwyr i ddatblygu llwybr cyflogaeth unigol wrth iddynt ymgymryd a\u0302 gweithdai a sesiynau mentora pwrpasol sy\u2019n yn eu helpu i symud ymlaen i gyflogaeth neu brentisiaeth ar o\u0302l cwblhau\u2019r cwrs."}, {"text_idx": "#000006", "text": "Mae Demi Clement yn enghraifft o fyfyriwr a wnaeth y mwyaf o\u2019i phrofiad yn yr Academi. Hi oedd \u2018Myfyriwr Busnes y Flwyddyn\u2019 yn 2018, ac mae hi bellach yn brentis gyda chwmni cyfrifwyr Bevan and Buckland. Dyma oedd ganddyn nhw i\u2019w ddweud:"}, {"text_idx": "#000008", "text": "Yn unol a\u0302 ddarpariaeth parhaus ein Gwarant Coleg Gw\u0302yr Abertwe, ac yn sgil newidiadau i\u2019r farchnad lafur oblegid Covid 19, disgwlir i raglen Dyfodol chaware rhan fwy blaenllaw wrth gynghori dysgwyr ar eu cyflogaeth / cynlluniau gyrfa ar gyfer y dyfodol. Dros y misoedd nesaf bydd y rhaglen yn ceisio darparu sgiliau i\u2019r dysgwyr a fydd angen arnynt i lwyddo yn eu llwybrau dewisiedig. Os ydych chi\u2019n fyfyriwr, neu\u2019n ddarpar fyfyriwr sydd eisiau gwybod rhagor am y cymorth y gallen ei gynnig, neu os ydych yn gyflogwr sydd am weithio gyda ni i ddarparu cyfleoedd i\u2019n dysgwyr, e-bostiwch: info@betterjobsbetterfutures.wales"}, {"text_idx": "#000010", "text": "NEWYDDION DIWEDDARAFTorri cwys ym myd lletygarwch \u2013 Stori JasmineTachwedd 3, 2022 - 11:40 amMae teuluoedd yn hyblyg ac addasadwy, yn union fel ein cymorth ni!Awst 15, 2022 - 1:18 pmStacey TurnerMehefin 8, 2022 - 10:08 amDyma Jade!Mawrth 11, 2022 - 11:49 amDyma Catrin!Mawrth 9, 2022 - 1:40 pmY Cyfryngau Cymdeithasol"}, {"text_idx": "#000011", "text": "Torri cwys ym myd lletygarwch \u2013 Stori JasmineTachwedd 3, 2022 - 11:40 amMae teuluoedd yn hyblyg ac addasadwy, yn union fel ein cymorth ni!Awst 15, 2022 - 1:18 pmStacey TurnerMehefin 8, 2022 - 10:08 amDyma Jade!Mawrth 11, 2022 - 11:49 amDyma Catrin!Mawrth 9, 2022 - 1:40 pm"}]